CELEX: 
Language: et
Date: 2018-01-17 00:00:00
Title: KOMISJONI MÄÄRUS (EL) …/…, millega asendatakse Euroopa Parlamendi ja nõukogu määruse (EÜ) nr 396/2005 I lisa

KOMISJONI MÄÄRUS (EL) …/…,
            
            
               17.1.2018,
            
            
               millega asendatakse Euroopa Parlamendi ja nõukogu määruse (EÜ) nr 396/2005 I lisa
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta
                  1
               , eriti selle artiklit 4,
            
            
               ning arvestades järgmist: 
            
            
               (1)Sellised taimsed ja loomsed tooted, mille suhtes kohaldatakse määruses (EÜ) nr 396/2005 sätestatud pestitsiidide jääkide piirnorme ning kõnealuse määruse sätteid, on loetletud kõnealuse määruse I lisas.
            
            
               (2)Asjaomaste toodete kohta tuleks kõnealuse määruse I lisas esitada täiendavat teavet, eelkõige seoses toodetele viitamiseks kasutatavate sünonüümidega, selliste liikide teaduslike nimedega, millesse tooted kuuluvad, ning toote osadega, mille kohta asjaomased jääkide piirnormid kehtivad.
            
            
               (3)I lisa A ja B osas tuleks joonealuse märkuse 1 tekst ümber sõnastada, et vältida praeguse sõnastuse juures ilmnenud ebaselgust ja erinevat tõlgendamist.
            
            
               (4)I lisa A ossa tuleks lisada uued joonealused märkused 3 ja 4, milles esitatakse täiendavat teavet toote selle osa kohta, mille suhtes asjaomastele toodetele on kehtestatud jääkide piirnormid.
            
            
               (5)I lisa A ossa tuleks lisada uus joonealune märkus 7, milles selgitatakse, et mee suhtes kohaldatavaid jääkide piirnorme ei saa kohaldada muude mesindustoodete suhtes, sest nende toodete keemilised omadused on erinevad.
            
            
               (6)I lisa B ossa tuleks lisada täiendavaid tooteid, et liigitada need konkreetsesse rühma või alarühma A osas.
            
            
               (7)I lisa B osa joonealused märkused 2, 3, 4, 5 ja 6 tuleks välja jätta, sest kõnealustes joonealustes märkustes esitatud tähtajad on möödas.
            
            
               (8)I lisa B ossa tuleks lisada uus joonealune märkus 2, millega jäetakse enne sojaubade muudetud liigituse kohaldamist piisav ajavahemik, mille jooksul toidukäitlejad saaksid valmistuda toote liigituse muutmisest tulenevate uute nõuete täitmiseks.
            
            
               (9)Uute piirnormide suhtes on Maailma Kaubandusorganisatsiooni vahendusel konsulteeritud liidu kaubanduspartneritega ja nende märkusi on arvesse võetud.
            
            
               (10)Seepärast tuleks määrust (EÜ) nr 396/2005 vastavalt muuta.
            
            
               (11)Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         
         
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EÜ) nr 396/2005 I lisa asendatakse käesoleva määruse lisaga.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Selleks, et mitte häirida proovide võtmist kalendriaastatel põhineva riikliku mitmeaastase jääkide seireprogrammi raames, kohaldatakse määrust alates 1. jaanuarist 2018.
            
            
               Käesolev määrus on tervikuna siduv ja vahetult kohaldatav kõikides liikmesriikides. 
            
            
               Brüssel, 17.1.2018
            
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  
                        ELT L 70, 16.3.2005, lk 1.
               
            
      
    ---documentbreak--- 
      
         
         
            
               LISA
            
            
               „I lisa
            
            
               A osa
            
            
               Artikli 2 lõikes 1 osutatud taimset ja loomset päritolu tooted, mille suhtes kohaldatakse jääkide piirnorme
            
            
               [Office of Publication: please insert Excel table Annex I, Part A]
            
            
               B osa
            
            
               Artikli 2 lõikes 1 osutatud muud tooted
            
            
               [Office of Publication: please insert Excel table Annex I, Part B].“